***Casa de area e néboa*** (en inglés: *House of Sand and Fog*) é unha película do 2003 baseada na novela homónima escrita por Andre Dubus III. É a ópera prima como director de Vadim Perelman. Estreouse en galego na TVG o 7 de maio de 2008.

Sinopse
-------

Unha muller desempregada, Kathy (Jennifer Connelly), vive nunha casa herdada dos seus pais, nela creceu e viviu até ficar soa, despois do seu divorcio. Por non pagar os impostos, o condado embárgalle a casa e póxaa. A propiedade é adxudicada a unha familia de inmigrantes iranianos por unha contía moi por debaixo do seu valor. A súa antiga propietaria négase a deixar a súa casa e acaba provocando conflitos cos novos propietarios, isto coa axuda dun policía que coñecera durante o desaloxo, Lester Burdon (Ron Eldard), que se acaba namorando dela e deixando o seu matrimonio

O matrimonio iraniano composto polo coronel Massoud Amir Behrani, a súa dona Nadi e o fillo Esmail, múdanse a esa casa por problemas económicos e teñen pensado revendela por un prezo máis alto do que lle custou.

O condado recoñece un erro no procedemento, mais para desfacer a venda o actual dono quere que se lle pague o seu verdadeiro valor comercial e o condado non o acepta. O policía intenta amedrentar ao coronel Massoud Amir Behrani para que se retracte da venda e lle devolva a vivenda á antiga dona, mais este non se deixará asoballar e acaba denunciando ao policía ante os seus superiores.

Un día no que Kathy se encontra mal, bébeda e soa, diríxese á entrada da súa antiga e inténtase pegar un tiro. A familia iraniana óllaa e auxíliaa da súa crise. Pouco despois, cando estaba tomando un baño que lle recomendara a señora Nadi, Kathy reintentará o suicidio tomándose un frasco de pastillas, mais dana salvado facéndolle golsar o que consumira. Pouco despois aparece o axente Burdon e encontrándose coa Kathy moribunda, pensando que foron os iranianos quen lle fixeron mal e péchaos a punta de pistola no seu cuarto de baño. Ao día seguinte pactan unha arranxo para este problema pero todo acabará retorto.

Diríxense á "Casa do Condado" o policía Burdon, o pai e o fillo para arranxar os papeis que farán desfacela venda. Na rúa o fillo arrebátalle a arma ao Burdon e outros axentes que estaban arredor dispáranlle e matan o rapaz pensando que era un delincuente. Logo, Massoud Amir Behrani, o vello, envelenará a súa muller e el asfixiarase envolvendo unha bolsa de plástico á cabeza. Burdon acaba no cárcere e a sorte de Kathy é descoñecida, sendo un final aberto para ela, aínda que nunha escena final pregúntanlle se aquela era a súa casa e ela responde que non, en contraste do que dixo durante todo o filme.

Elenco de actores
-----------------

* Jennifer Connelly como Kathy Nicolo
* Ben Kingsley como Massoud Behrani
* Shohreh Aghdashloo como Nadereh "Nadi" Behrani
* Ron Eldard como Lester Burdon
* Frances Fisher como Connie Walsh
* Jonathan Ahdout como Esmail Behrani
* Kim Dickens como Carol Burdon
* Spencer Garrett como Poxador
* Ray Abruzzo como Frank
* Andranik Madadian como Cantante

Premios
-------

**Globo de Ouro**

* Mellor actor en filme dramático – Ben Kingsley (candidato)

**Independent Spirit Awards**

* Mellor actor principal – Ben Kingsley (candidato)
* Mellor actriz secundaria – Shohreh Aghdashloo (gañadora)
* Mellor filme de novel – Vadim Perelman (candidato)

**Oscar**

* Mellor actor principal – Ben Kingsley (candidato)
* Mellor actriz secundaria – Shohreh Aghdashloo (candidata)
* Mellor banda sonora orixinal – James Horner (candidato)

**Premio do Sindicato de Actores**

* Mellor actor principal – Ben Kingsley (candidato)

Notas
-----

1. ↑
2. ↑  "Casa de area e néboa na TVG". *Diario Siglo XXI*. 6 de maio de 2008. Arquivado dende o orixinal o 14 de outubro de 2013. Consultado o 12 de outubro de 2013.

* Portal:Cine
* Portal:Estados Unidos de América

|  |  |
| --- | --- |
| Control de autoridades | 
* Wd: Q508841
* AFI: 62770
* Allmovie: v281579
* AlloCiné: 44659
* Box Office Mojo: houseofsandandfog
* EBID: ID
* FilmAffinity: 740447
* IMDb: tt0315983
* LUMIERE: 20635
* Metacritic: house-of-sand-and-fog
* NKC: unn2008432898
* OFDb: 41972
* OMDB: 11093
* Rotten Tomatoes: house\_of\_sand\_and\_fog
* Synchronkartei: 7700
* TheNumbers: House-of-Sand-and-Fog
* TMDb: 11093
* TVcom: house-of-sand-and-fog
* TVGuide: 136430

 |